CELEX: 32007D0083
Language: lt
Date: 1170633600000
Title: 2007/83/EB: 2007 m. vasario 5 d. Komisijos Sprendimas, iš dalies keičiantis Sprendimą 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Jungtinės Karalystės naminiams paukščiams sukelia gripo viruso H5N1 potipis (pranešta dokumentu Nr. C(2007) 404) (Tekstas svarbus EEE )

7.2.2007   
            
            
               LT
            
            
               Europos Sąjungos oficialusis leidinys
            
            
               L 33/4
            
         
      KOMISIJOS SPRENDIMAS
   
   2007 m. vasario 5 d.
   iš dalies keičiantis Sprendimą 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Jungtinės Karalystės naminiams paukščiams sukelia gripo viruso H5N1 potipis
   (pranešta dokumentu Nr. C(2007) 404)
   (Tekstas svarbus EEE)
   (2007/83/EB)
   EUROPOS BENDRIJŲ KOMISIJA
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 3 dalį,
   atsižvelgdama į 1990 m. birželio 26 d. Tarybos direktyvą dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 3 dalį,
   kadangi:
   
               (1)
            
            
               2006 m. birželio 14 d. Komisijos sprendimu 2006/415/EB dėl tam tikrų apsaugos priemonių, susijusių su labai patogenišku paukščių gripu, kurį Bendrijos naminiams paukščiams sukelia gripo viruso H5N1 potipis, ir panaikinančiu Sprendimą 2006/135/EB (3) nustatomos tam tikros apsaugos priemonės, kuriomis siekiama, kad gabenant naminius ir kitus paukščius bei jų produktus paukščių gripu nebūtų užkrėstos Bendrijos teritorijos, kuriose nėra nustatyta šios ligos.
            
         
               (2)
            
            
               Jungtinė Karalystė pranešė apie jos teritorijoje kilusį labai patogeniško paukščių gripo H5N1 protrūkį tarp naminių paukščių ir ėmėsi tinkamų priemonių pagal Sprendimą 2006/415/EB, įskaitant A ir B teritorijų nustatymą, kaip nustatyta to Sprendimo 4 straipsnyje.
            
         
               (3)
            
            
               Komisija yra įsitikinusi, kad A ir B teritorijų, kurias nustatė kompetentinga Jungtinės Karalystės institucija, ribos yra pakankamai toli nuo faktinio protrūkio vietos. Todėl galima patvirtinti Jungtinės Karalystės A ir B teritorijų ribas ir nustatyti šio skirstymo į regionus trukmę.
            
         
               (4)
            
            
               Todėl būtina atitinkamai iš dalies pakeisti Sprendimą 2006/415/EB.
            
         
               (5)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2006/415/EB priedas iš dalies keičiamas šio Sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2007 m. vasario 5 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 395, 1989 12 30, p. 13. Direktyva su paskutiniais pakeitimais, padarytais Direktyva 2004/41/EB (OL L 157, 2004 4 30, p. 33); pataisyta versija (OL L 195, 2004 6 2, p. 12).
   
      (2)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).
   
      (3)  OL L 164, 2006 6 16, p. 51. Sprendimas su pakeitimais, padarytais Sprendimu 2007/79/EB (OL L 26, 2007 2 2, p. 5).
   
      PRIEDAS
      Sprendimo 2006/415/EB priedas iš dalies keičiamas taip:
      
                  1)
               
               
                  A dalis papildoma šiuo tekstu:
                  
                              „ISO Šalies kodas
                           
                           
                              Valstybė narė
                           
                           
                              A teritorija
                           
                           
                              [Data, iki kurios taikoma] pagal 4 straipsnio 4 dalies b punkto iii papunktį
                           
                        
                              Kodas
                              (jei pateikta)
                           
                           
                              Pavadinimas
                           
                        
                              UK
                           
                           
                              JUNGTINĖ KARALYSTĖ
                           
                           
                               
                           
                           
                               
                           
                           
                              2007 3 12
                           
                        
                              Apsaugos zona
                           
                           
                              00154
                           
                           
                              Safolko grafystės dalis, esanti 3 kilometrų spindulio apskritime, kurio centras yra koordinatės nuorodoje TM4009079918 (1).
                           
                        
                              Priežiūros zona
                           
                           
                              00154
                           
                           
                              Safolko grafystės dalis, esanti 10 kilometrų spindulio apskritime, kurio centras yra koordinatės nuorodoje TM4009079918 (1).
                           
                        
            
                  2)
               
               
                  B dalis papildoma šiuo tekstu:
                  
                              „ISO Šalies kodas
                           
                           
                              Valstybė narė
                           
                           
                              B teritorija
                           
                           
                              [Data, iki kurios taikoma] pagal 4 straipsnio 4 dalies b punkto iii papunktį
                           
                        
                              Kodas
                              (jei pateikta)
                           
                           
                              Pavadinimas
                           
                        
                              UK
                           
                           
                              JUNGTINĖ KARALYSTĖ
                           
                           
                               
                           
                           
                               
                           
                           
                              2007 3 12
                           
                        
                              00154
                              00162
                           
                           
                              Norfolko ir Safolko grafysčių dalys, esančios tarp šių ribų:
                              
                                           
                                       
                                       
                                          Nuo žemėlapio nuorodos TM357400 (2) šalutiniu keliu į vakarus iki trišalės sankryžos ties žemėlapio nuoroda TM346400 (2). Pasukti į dešinę į B1083 ir toliau šiaurės kryptimi palei B1083 iki žiedinės sankryžos ties žemėlapio nuoroda TM292500 (2). Pasukti į kairę į A1152 ir toliau vakarų kryptimi, o vėliau pietų kryptimi iki žiedinės sankryžos ties žemėlapio nuoroda TM259493 (2).
                                       
                                    
                                           
                                       
                                       
                                          Pasukti į dešinę į B1079 ir toliau vakarų kryptimi, o vėliau šiaurės vakarų kryptimi iki kelių sankirtos ties žemėlapio nuoroda TM214538 (2). Pasukti į kairę į B1078 ir toliau vakarų kryptimi iki sankirtos su A140(T) ties žemėlapio nuoroda TM111548 (2). Pasukti į dešinę ir toliau šiaurės kryptimi palei A140(T) iki sankirtos su A47(T) ties TG219038 (2).
                                       
                                    
                                           
                                       
                                       
                                          Pasukti į dešinę ir toliau šiaurės rytų kryptimi, o vėliau rytų kryptimi palei A47(T) iki žiedinės sankryžos ties žemėlapio nuoroda TG518084 (2).
                                       
                                    
                                           
                                       
                                       
                                          Įsukti į A149 ir toliau pietvakarių kryptimi iki kelių sankirtos ties TG521080 (2). Pagal B1141 pietryčių kryptimi iki sankirtos su šalutiniu keliu ties žemėlapio nuoroda TG525078 (2).
                                       
                                    
                                           
                                       
                                       
                                          Pasukti į kairę į šalutinį kelią ir toliau rytų kryptimi iki trišalės sankryžos su kitu šalutiniu keliu prie pakrantės ties žemėlapio nuoroda TG531079 (2) (riba eina tiesiai į rytus palei pakrantę ties TG532078 (2) ir tęsiasi palei pakrantę į pietus iki žemėlapio nuorodos TM357400 (2)).
                                       
                                    
                        
            
         (1)  Koordinatės nuoroda pagal Britanijos nacionalinę koordinačių nuorodų sistemą.“
      
         (2)  Koordinatės nuoroda pagal Britanijos nacionalinę koordinačių nuorodų sistemą.“